Tere! Olen John Fenn.
See on 4-osalise sarja viimane osa.
Räägime, kuidas saada oma ellu ülestõusmisväge.
See ei ole pühadeaegne sõnum vaid sõnum kogu eluks.
Olen rääkinud, et jüngrid ja terve Uus Testament
keskenduvad Jeesuse ülestõusmisele.
Viimase osa lõpus rääkisime, et Efeslaste 1:19-20 järgi
on Isa Jumala vägi, kes tõstis Jeesuse surnuist üles,
suunatud nüüd meile, kes usume.
See on võimas väide, et vägi,
mis tõstis Jeesuse surnust üles, on nüüd tegev meie heaks.
Seda seepärast, et jüngrid tunnistasid,
et Jeesus on nüüd alaliselt ülestõusnud.
Nende jaoks oli rist ühekordne sündmus ajaloos,
kus Isa Jumal pani maailma patud oma Poja peale
ning see maksis inimkonna patu karistuse.
Inimesel pole enam vaja muud,
kui võtta vastu, mis viidi ristil seaduslikult täide.
Teate ju, kuidas on seaduslike asjadega.
Kui neid ära ei kasuta, siis ei ole neist mingit kasu.
Kui käid tööl ja sul on mõned vabad päevad saada,
aga sa ei võta neid välja, siis on see sinu kaotus.
Sama on pääste ja ristiga.
Jeesuse töö ristil
oli ühekordne sündmus, mis oli meie kasuks.
Me soov on, et ka teised saaksid sellest kasu,
mis Isa ja Isand Jeesus tegid risti töö läbi meile kättesaadavaks.
Jüngritele oli risti töö ühekordne sündmus.
Nad elasid oma elu ülestõusmises.
Inglid ütlesid Luuka 24. ptk-s,
samuti Johannes 6. ptk-s, et Jeesus on üles tõusnud.
Kreeka keeles tähendab see väljend alaliselt ülestõusnud olekut.
Jeesus on lõppematult ülestõusnud olemisvormis.
Mitte et Ta tõusis (kunagi) või oli (minevikus) ülestõusnud
vaid eelmistes saadetes rääkisime nagu öeldakse kreeka keeles,
et Jeesus on alaliselt ja jätkuvalt ülestõusnud olekus.
See on ajatu tõsiasi, millel puudub ajaline piirang.
Ülestõusmisvägi on sama võimas, kui 2000 aastat tagasi.
See on vägi, millega Isa tõstis Jeesuse surnuist üles
ja see on nüüd tegev meie heaks, kes usume.
See on nii hämmastav.
Teate, kuidas meie arvuti aja jooksul täis saab
ja kuidas ajapikku muutub see aina aeglasemaks.
Töövõime langeb ja see jookseb kinni jne.
Aja möödudes muutub arvuti justkui aina nõrgemaks.
Meie kehagi jääb aja jooksul nõrgemaks.
Olen peaaegu kaks meetrit pikk.
Noorena võisin korvpalli pealt sisse visata.
Täna isegi ei ürita.
Olen endiselt sama pikk, kuid ehk üle 20 kg raskem kui koolis.
Ma ei üritaks enam sellist hüpet, sest aeg on edasi läinud.
Selline on ka meie mõtteviis.
Auto, keha, maja, kõik vananeb.
Kõik kulub ja läheb allamäge.
Mitte Jeesuse puhul!
Jumala vägi,
mis oli Efeslaste 1:19-21 sõnul tegev Jeesuse ülestõusmisel,
ei ole kunagi lahjemaks jäänud ega vähenenud.
Sama vägi, mis tõstis
Jeesuse surnuist üles, toob meid uussündi.
See täidab meid Püha Vaimuga ja teeb me elus imesid.
Peame muutma oma mõtlemist.
Ärgem mõelgem, et Jeesus tõusis üles 2000 a tagasi,
aga kuidas see praegu veel minusse puutub?
Mõelgem, et Jumala vägi on ajatu ning Jumal ei muutu kunagi.
Tema vägi ei muutu
ega jää ajas nõrgemaks või aeglasemaks.
Jeesuse vägi, see vägi, mida Isa kasutas Tema ülestõstmisel,
on tegev ka meis, vähenemata ja nõrgenemata.
Selline peab olema me mõtteviis, sest see on Uue testamendi mõtteviis.
Elust ülestõusmises võib rääkida nii palju.
Paljud teavad salme Jesaja 55:6-7 ja edasi.
Seal öeldakse: "Õel jätku oma tee
ja nurjatu mees oma mõtted ning pöördugu Issanda poole...
Aga minu mõtted ei ole teie mõtted, ja teie teed ei ole minu teed."
Jesaja 55:6-8 ja sealt edasi.
Öeldakse, et õel peab jätma oma vanad teed ja mõtteviisid.
Ta õhutab rahvast pöörduma tagasi Tema teede ja mõtteviiside juurde.
Sellest me siin räägimegi.
Siin ei öelda, et Jumala teed ja mõtted on kättesaamatult kõrged.
Me ei räägi, et Jumal on nii kõrgel, et me ei küünigi sinna.
Salmi Jesaja 55 teavad paljud ja see on kutse tulla üles Ta teedele.
Öeldakse, et las õel jätab maha oma teed ja mõtted
ning tuleb tagasi Jumala teede ja mõtete juurde.
Seda ma praegu palungi, et tuleksime üles kõrgematele teedele.
Kui tood kellegi Jeesuse juurde,
siis ära ütle ainult, et Jeesus armastab sind ja suri su eest.
Ära lõpeta ristiga.
Räägi ka ülestõusmisest nagu tegid apostlid.
Jeesus tõusis ka üles
ja Isa Jumala vägi, mis Jeesuse üles tõstis,
on nüüd ka sulle sinu elus kättesaadav.
See on hämmastav.
Olgu sul selles ka kindlus.
Ütle: "Kui räägin tõtt, siis Isa Jumal kinnitab seda."
Näitan seda Markuse 16. ptk-s.
Mulle meeldib väga Markuse 16. ptk lõpp.
See on väga lühike.
Isand läks taevasse.
Öeldakse: "Kuid uskujaid saadavad sellised tunnustähed."
Nad ajavad välja kurje vaime, tervendavad haigeid jne.
Markuse 16:20 on järgnev.
Mitmetes piiblitõlgetes seisab, et jüngrid läksid välja
ja Isand töötas koos nendega, kinnitades sõna imedega.
Kõlab hästi, et Issand töötas koos nende (jüngritega),
ja kinnitas nende sõnumeid tunnustähtedega.
Probleem on et kreeka käsikirjades puudub sõna 'nad'.
Loeme, et Isand töötas ühes nendega ja kinnitas sõna tunnustähtedega.
Kreeka keeles aga seisab,
et Ta töötas kaasa ja kinnitas imedega.
Isand töötas kaasa ja kinnitas sõna tunnustähtedega.
Teisisõnu, meie sinuga ei ole osa sellest võrrandist.
Isa Jumal ei sõltu sinust muus, kui et sa räägid Tema Sõna.
Ta ei pane sind imesid ja tunnustähti tegema
vaid töötab koos oma sõnaga ja kinnitab seda imedega.
Ta töötab kaasa oma sõnale imede ja tunnustähtedega.
Sellepärast rääkisin ka naisest, kellel munasarjavähk
ning mehest, kel oli mööblipood.
Kui mõelda ülestõusmisväele, siis Ta kinnitab oma sõna.
See on nüüd väga populaarne, et minnakse välja tänavatele.
Piiblikoolid, kogudused ja teenistused lähevad välja
tänavatele, kohvikutesse jm, et rääkida rahvale Jeesusest
ja küsida, kas võivad palvetada ning Jeesus teeb nad terveks.
Tänu Jumalale selle eest, kuid see peaks olema meie kultuur.
Me peaksime elama ülestõusmise mõtteviisis.
Toon veel ühe näite oma elust.
Olin Mehhikos.
Olin seal 5-6 päeva.
Mul oli kaasas 10 inimest, nii et meid oli 11 ameeriklast.
Ühel õhtul tulid meie juurde kaks naist külast.
Nad küsisid misjonärilt, kas saaksin nende külasse minna.
Seal oli 7-aastane tüdruk, kes oli kurt ega saanud rääkida.
Nad palusid, et ma läheks ja paneks talle käed peale.
Ütlesin kohe Isale:
"Kui Sina teda terveks ei tee, siis ma ei taha minna.
Sinu ülestõusmisvägi peab seal kohal olema
ja ta kõrvad tervendama, et ta saaks rääkima hakata,
või ma ei lähe.
Milleks viia 11 inimest külasse, kui midagi ei juhtu?
Kui ütlesin: "Isa, kui Sa kinnitad oma sõna."
Ma ei taha, et Ta minu sõnu või tegusid kinnitaks
vaid et Ta kinnitaks oma sõna tunnustähtedega.",
vastas Isa kohe: "Mine, tervendan ta."
Ütlesin kohe misjonärile, et lähen hommikul sinna.
Läksime sinna.
See oli tüüpiline väike Mehhiko küla.
Küla keskel väljak purskkaevu ja puudega,
autod sõidavad sealt ringiga ümber ning majad on igas küljes.
Väga armas, maaliline küla.
Meid viidi ühte majja ja seal istus väike tüdruk.
Tema taga seisid vanemad ja sugulased.
Meid oli 11 ameeriklast
ja umbes sama palju mehhiklasi tüdruku perekonnast.
Tüdruku nimi oli Fedra.
Ta istus kohkunult toolil.
Järsku ilmuvad 11 põhja-ameeriklast
ja mina, olles üsna hirmutav - nagu ütlesin, olen ligi 2-meetrine.
Tüdruk vaatas meid kohkunult.
Selgitasin vanematele lühidalt tõlgi kaasabil.
Küsisin vanemailt luba tüdrukule käed peale panna.
Ma ei teadnud,
kas tegu oli kurja vaimuga või vajas ta lihtsalt tervenemist.
Arvestasin mõlema võimalusega.
Panin sõrmed ta kõrvadesse:
"Jeesuse nimel, kurttumm vaim, mine välja!"
Siis panin talle käed peale: "Jeesuse nimel, saa terveks!"
Puudutasin ta huuli ja kõrvu ning astusin sammu tagasi.
Tema lihtsalt istus seal.
Meil oli kaasas ka medõde, kes teda jälgis.
Ta ütles: "John, arvan, et ta kuuleb.
Ta kuuleb.
Vaata, ta püüab seda mitte välja näidata aga ta jälgib sind.
Keegi hakkas teisal rääkima,
väljaspool tema vaatevälja ja ta pööras otsekohe pead.
See kinnitas seda.
Kõik läksid nii elevile.
See oli väga liigutav.
Silmad lähevad praegugi märjaks.
Tüdruk jooksis ja hüppas mulle sülle.
Ta oli nii rõõmus, et kuulis ning hüppas mulle sülle.
Ta rääkis midagi
aga ma ei saanud hispaania keelest aru.
Arvatavasti polnudki see õige keel,
sest ta polnud kunagi õppinud sõnu moodustama ja hääldama.
Midagi ta rääkis.
Läksime majast välja.
Pea kohal puu otsas istus lind.
Niipea, kui me välja astusime, tegi lind häält.
Tüdruk tõstis kohe pea üles ja tahtis teada, mis lind on see.
Nad ütlesid talle seda hispaania keeles.
Varsti olid seal ka teised lapsed ning hüüdsid: "Feidra kuuleb!"
Tüdruk istus maha ja lapsed hakkasid mängima mängu,
kus keegi sosistas: "Feidra!" ja tüdruk vaatas kohe selles suunas.
Nad mängisid seda natuke aega.
Ta lükkas nad kõrvale, rääkides midagi, ma ei tea, mida.
Selge hispaania keel see ei olnud.
Ta õpib ja tal läheb aina paremini.
Ta läks ja hakkas auto küljele taguma.
Tegin talle ukse lahti.
Ta istus sisse ja tagus vastu rooli.
Ta tabas signaali ja hüppas suurest ehmatusest õhku.
Saime aru, et ta oli näinud autosid
ja lapsi seal ringi jooksmas, kuid kui signaali vajutati,
siis selle liigutuse tähendust ta polnud kunagi mõistnud.
Kui ta seda kuulis, sai ta aru ning nad läksid jälle mängima.
Kuidas see sai juhtuda?
Ma palusin Isal kinnitada sõna tunnustähtedega.
Põhjus? Minu usk ülestõusmisesse.
Ma ei mõelnud ristile vaid ülestõusmisväele.
Mul tuli uskuda - ja see on ususamm -,
et Efeslaste 1:19-20 on tõde ja Jumala vägi,
mis tõstis Jeesuse surnuist üles, on meile, kes usume.
Peatu korraks ja mõtle: "See on mulle.
See, mis John ütleb, on täpselt nii ka kirjas."
See on tõsi, just seda need salmid ütlevad.
Mina vaid näitan sulle, et Jumala vägi on sulle kättesaadav.
Ära mõtle: "Kes olen mina? Üks tundmatu mittekeegi."
Ei, võid kohtuda mõne sõbraga kohvikus või oma kodus.
Isand tahab puudutada meid seal, kus me oleme.
Sõprade, naabrite ja töökaaslaste seas.
See ongi koht, kus Ta tahab olla meie elus kaasosaline.
Suurte kuulsuste ja kuulsate teenistuste päevad
ja mõtteviis, et Jumal muudab vaid nende kaudu rahvaid, pole tõene.
Jumal on läbi ajaloo liikunud kõigepealt kodudes.
Rooma impeerium toodi 300 aastaga kristlusesse,
sest kodukogudused ehk pered, naabrid
ja töökaaslased levitasid seda kojast kotta.
Neid tuli kokku liiga palju, seega jaguneti ja kohtuti eri kodudes.
Need kasvasid, kuni hakkasid mõjutama alt üles, kogu riiki.
Isand ütles, et sama juhtub juba praegu Soomes.
Ta teeb seda sama mudeli alusel nagu Roomas,
kus kodud pöördusid Ta poole ja said perekonniti päästetud,
sageli just kogukogudustes või rakugruppides.
Suur osa iseseisvaid kodukogudusi
hakkavad omavahel kohtuma, tundes ja teades, kes kuskil on.
Selline võrgustik aitab evangeliseerida kogu rahvast.
Isand ütles, et Soome saab muudetud alt üles, perede läbi.
Samal viisil toimib ta ka teiste rahvastega.
Selle reisi ajal rääkis Ta mulle, kuidas Ta seda teeb.
Need tuled kodudes hakkavad üksteisega ühendust võtma.
See ei tähenda,
et õpitakse tundma kõiki, kes kohtuvad üle riigi
kuskil kodudes ja raku- või väikegruppides.
Issand hakkab kokku juhtima inimesi, kes on vaimselt sama meelt.
Kui see juhtub, hakatakse vahetama meiliaadresse,
võetakse ühendust Facebookis ning mujal sotsiaalmeedias.
Ta tahab, et Kristuse Ihu oleks taas omavahel ühendatud nagu algul.
Nad hoidsid ühendust ja sõitsid üksteisele külla.
Meie võrgustik Church Without Walls
on levinud 50-70 eri rahva sekka üle maailma.
Inimesed kohtuvad kodudes,
hoiavad sidet Skype'i ja veebikonverentside kaudu.
See on Jumala liikumine.
See ei lähtu kantslist ega traditsioonilisest kogudusest
vaid nagu Jumal on alati liikunud, peredest ülespoole.
Esimene pere olid Aadam, Eeva ja Jumal,
kes kohtusid ka kodus, Jumala kodus, Eedenis.
Ta ei ole seda muutnud.
Järgmiseks tahan vahetada käiku ja vaadata Filiplastele 3:10.
Mis on sinu südame igatsus?
Mis on su suurim soov?
Mis see oleks?
Ma ei räägi maistest ega lihalikest asjadest.
Filiplaste 3:10 räägib Pauluse suurimast soovist.
Tunda Kristust
ning Ta ülestõusmise väge ja kannatuste osadust.
Sõna "osadus" on koinonia ehk ühine jagamine.
Me teame, et Jeesus kannatas.
Paulus tahtis Temaga sama kogemust.
Ta tahtis ka tunda Teda ja Tema ülestõusmise väge.
Pane tähele, Paulus ei öelnud, et tahab kogeda risti piina.
Ta teadis, et ristile läks vaid Jeesus, sest see oli Tema jaoks.
Ta läks ristile ja maksis meie pattude eest.
Paulus ei öelnud, et tahab tunda Teda ja risti väge, mis ta päästis.
Ta ütles hoopis: "...tunda Teda ja Tema ülestõusmise väge."
Kas me kuulutame ristilöödud Jeesust? Kindlasti.
Me aga ei lõpeta sellega.
Mõtle, et Paulus ei olnud risti- vaid ülestõusmismeelne.
Ta koges seda oma elus ja nägi halvatuid kõndimas.
Ükskord lõi Jumala Vaim tema vastast pimedusega.
Pauluse elus oli vägi.
Alustasin sarja sõnadega, et nii paljud kristlased
tunnevad end jõuetuna ega näe oma elus Jumala väge.
Otsustasin jõuda selgusele, miks see nii on.
Mu otsingud viisid mind 1.-2. sajandite haudade juurde.
Märkasin, et nende hauakividel pole riste.
Riste pole haudade juures ka nende elu kujutavas kunstis.
Tänapäeval on surnuaiad riste täis.
Hakkasin mõtlema,
miks ei olnud rist nende jaoks peamine.
Jõudsin järeldusele, et nende jaoks
oli rist ühekordne sündmus, kus maksti nende patud.
Kui inimene on tulnud risti juurde
ja saanud uueks looduks Kristuses, siis on nii, nagu Paulus ütles:
"Kõik vana on möödas, vaata, kõik on saanud uueks.
Palume teid nüüd saada Kristuse saadikuiks.
Laske endid lepitada Jumalaga!" 2. Korintlastele 5:17-20.
1. sajandil mõeldi ainult ülestõusmisele ja Jumala väele.
Meil tuleb selle juurde tagasi pöörduda.
Kui tahad näha oma elus imesid,
pead hakkama mõtlema, et kõik, mida vajatakse
eluks ja jumalasarnasuseks, on juba antud Tema kaudu,
kes meid on kutsunud oma au ja väärikusega.
Meil tuleb mõelda võimalikkusele.
Ma ei mõtle, kui vähe on mul raha või tööd.
Kui sul on vajadus, ütle: "Isa, ma tänan,
et Efeslaste 1:19-20 ütleb, et sama imettegev vägi,
millega äratasid Jeesuse surnuist, on nüüd tegev minu heaks."
Hakka sellele mõtlema, kuni see saab osaks sinust.
Ära lase sellest lahti.
Mõtle, et see on võimalik.
"See on nüüd viis, kuidas elan.
Otsin kõikjalt Jumala võimalusi.
Näen tänaval kedagi, kes vajab tervenemist
või kohtan sõpra, kes kurdab seljavalu,
siis ei avalda kaastunnet ega paku lohutuspalvet.
Ei, ütled: "Isa, me usume, et tõstsid Jeesuse surnuist üles.
Tema vägi on nüüd tegev meie heaks, kes usume."
Siis küsi sõbralt: "Kas võin sulle käed peale panna?
Las ma puudutan su selga: "Jeesuse nimel, saa terveks!"
Kui mõistad, et see ei olene sinust vaid Isa Jumal tahab ise
sinu elus tunnistust anda ja töötada kaasa sõnadele,
mida jagad Jeesuse ülestõusmisest, siis näed, kuidas surve kaob.
Sul pole vaja muud, kui rääkida Jeesuse väest,
kes Ta on ja mis Ta tegi ning siis käia selles väes.
Meile on antud meelevald kasutada Jeesuse nime.
Käsi: "Jeesuse nimel, saa terveks!"
Seda ei saa teha, mõeldes Jeesusele enne risti,
kui Ta läkitas jüngrid oma nimel kurje vaime välja ajama
ja haigeid tervendama ning kui need võidurõõmuga naasid.
Jah, see oli nii, aga enne risti.
Meie peame mõtlema ajale peale risti.
Nad mõtlesid Jeesusele ja tema ülestõusmisväele.
Olen rääkinud Jeesuse elust,
kuidas Ta suri aga Isa äratas ta surnuist üles.
Isa tahab selle tõesust kinnitada ja tunnistust anda.
Me peame mõtlema, võttes arvesse,
et Isa tahab töötada koos oma sõnaga ja seda kinnitada.
Mul on mõned näited.
Ühes me kodukoguduses oli naine,
kellel oli rinnavähi tõttu tehtud mastektoomia.
Tal eemaldati lümfisõlmed ja osa vasaku käsivarre lihaskoest.
Ta toibus sellest mitu kuud.
Ta ei saanud seda kätt tõsta rohkem kui ainult pisut.
Õla kõrgusele ta seda tõsta ei saanud.
See ei olnud mina.
Ma ei olnud ise seal.
Nad õpetasid Jumala ülestõusmisväest.
Naise olukord oli olnud selline juba mitu kuud.
Paarile kohalolnule tuli äkki pähe, et nad olid jäänud seisma.
Ütlen seda oma sõnadega.
"Oleme jäänud risti alla, oodates, et Jeesus teeks midagi,
teades, et Ta vermete läbi oleme terveks saanud, mis on hea ja õige,
aga me pole mõelnud ülestõusmisväele,
mis on tegev meie heaks, kes usume
ja mis oli tegev Kristuses, kui Ta Tema üles tõstis.
Kui nad hakkasid aru saama, et ülestõusmisvägi
on tõesti kättesaadav ja pole vaja muud,
kui rääkida Jeesuse nimel ning Isa annab tunnistuse
ning kinnitab sõna tõesust, tervendades naise.
Nad tulid sealsamas naise ümber
ja panid talle käed peale, käskides tervisel tulla.
Nad tegid seda ilmutuse alusel, et kasutavad ülestõusmisväge.
Nad panid talle käed peale ja naine tundis soojust
ning hakkas Jumalat kiitma, tõstes üles mõlemad käed.
Ta isegi ei mõelnud,
et oli kiites tõstnud üles mõlemad käed.
Varem oli ta tõstnud ainult ühe, kuid ei suutnud tõsta teist.
Nüüd äkki tõusid mõlemad käed.
Seda ei olnud aasta jooksul varem juhtunud.
Ta oli peaaegu iga nädal nende koosolekul,
nõrk vasak käsi vastu külge.
Kuid siis tuli ilmutus, et meil on Isanda ülestõusmisvägi
ning Jumal tahab kinnitada oma sõna imedega.
Seepärast ütlengi teile, et igatsege Ta ülestõusmisväge.
Paulus ütles Filiplastele 3:10,
et tahab tunda Teda ja Tema ülestõusmisväge.
Peame jätma selle,
et tunneme ainult Teda ning Ta risti väge.
Me läheme risti alla, saame päästetud ja uueks looduks,
kuid siis liigume edasi Jumala väe juurde.
Jätan teile ühe kirjakoha.
Palume selle järgi.
Roomlastele 6:4.
Võtan selle lahti, kuigi see mul peas,
sest armastan seda nii väga.
See on vihje.
Pilguheit tulevikku, mis meid ees ootab.
Kas ma ütlesin 4:6 või 6:4?
Olen natuke väsinud. Roomlastele 6:4.
Siin öeldakse, et kui me oleme
koos Temaga maha maetud ristimise kaudu surmasse,
äratatakse meid ka surnuist üles, et me elaksime uues elus.
Siin öeldakse, et sama kirkus, mis tõstis Kristuse surnuist...
Isa kirkus, öeldakse siin.
Selles samas kirkuses käime ka nüüd, uues elus.
Sama kirkus, mis tõstis Jeesuse surnuist üles,
võimaldab meil käia nüüd uues elus.
Roomlastele 6:4.
Soovin, et sa mõtleksid Jumala aule ja Tema valgusele.
Isa, palun nüüd Jeesuse nimel,
et sinu au ja valgus, mis tõstis Jeesuse surnuist üles,
täidab väega igaühe, kes mind praegu kuulab.
Palun, et nad häälestaks oma südame tundma Teda
ja et Tema ülestõusmise vägi saaks neile elus esmatähtsaks
ning et Sina, Isa, sirutaksid oma käe tervendamiseks,
kui nemad tunnistavad Jeesuse ülestõusmisest
ning et Jeesus on tõeline.
Kinnita seda, Isa, Jeesuse nimel, imede ja tunnustähtedega.
Tänan Sind selle eest. Aamen.
Tere! Olen John Fenn Church Without Walls liikumisest.
Armastan väga TV7 tööd.
See annab nii palju.
Hämmastav, kui paljusid inimelusid see puudutab.
Suur au on kuulutada inimestele Kristuse head sõnumit.
Ma tõesti armastan seda paika.
Võid samuti selle osaks saada.
Helistades annetustelefonile 900 1777 annetad 7 eurot.
See ei ole suur summa, kuid teeb väga palju.
See on õnnistuseks nii sulle kui TV7-le.
Suur tänu!
Tõlge: Riina Aasa